Szám: 1-1/2023.

5. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2023. január 26-i rendes, nyilvános ülésére**

**Tárgy**: Háziorvosi szerződés módosítása

**Tisztelt Képviselő-testület!**

Dr. Belák Péter háziorvossal 2015. október 30-án került sor szerződéskötésre Egészségügyi ellátási szerződés háziorvosi tevékenység végzésére, mely 2017. szeptember 28-val került módosításra. Szerződő Felek a hatályos szerződést az egészségügyről szóló 1997. évi CLIV. törvény, az önálló orvosi tevékenységről szóló 2000. évi II. törvény, a háziorvosi, házi gyermekorvosi és fogorvosi tevékenységekről szóló 4/2000. (II.25.) EüM rendeletben foglaltak szerinti területi ellátási kötelezettség vállalása mellett végzendő, továbbá a gyermekek védelméről és gyámügyi igazgatásról szóló 1997. évi XXXI. törvényben, valamint a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV.30.) NM rendeletben foglalt háziorvosi feladatok hatékony ellátása érdekében kötötték.

A szerződés a törvényi előírásoknak megfelelően tartalmazza a rendelési napok idejét és számát. A háziorvos ellátási kötelezettségét a telephelyeként megjelölt, kizárólagos önkormányzati tulajdonban álló 8789 Zalaszentgrót, Hévízi u. 6. szám alatti orvosi rendelőben rendelési idejében köteles teljesíteni, mely kedden és pénteken 8.00-11.00 óráig tart.

Dr. Belák Péter 2022. december 21-én kérelemmel fordult Zalaszentgrót Város Önkormányzata Képviselő-testületéhez, hogy a betegforgalom csökkenését figyelembe véve az eddigi heti két alkalom helyett a továbbiakban, heti egy alkalommal, csütörtökön tartana rendelést 2023. január 1-től.

Az előterjesztés 1. sz. melléklete tartalmazza az Egészségügyi ellátási szerződésmódosítás háziorvosi tevékenység végzésére tervezetet.

A Szociális és Humán Ügyek Bizottsága az előterjesztést a 2023. január 19-i ülésén megtárgyalta, a 1/2023. (I. 19.) számú határozatával elfogadta, és a Képviselő-testületnek elfogadásra javasolja.

Kérem a T. Képviselő-testületet, hogy az előterjesztést megtárgyalását követően a következő határozati javaslatot elfogadni szíveskedjen.

**Határozati javaslat:**

Zalaszentgrót Város Önkormányzata Képviselő-testülete Dr. Belák és Társa Egészségügyi Szolgáltató Bt.-vel kötendő háziorvosi tevékenység végzésére vonatkozó egészségügyi ellátási szerződésmódosítást az előterjesztés 1. sz. melléklete szerint jóváhagyja.

A Képviselő-testület felhatalmazza a polgármestert az egészségügyi ellátási szerződés módosítás aláírására, valamint a szükséges intézkedések megtételére.

*Határidő:* 2023. január 31.

*Felelős:* Baracskai József polgármester

Dr. Simon Beáta jegyző

**Zalaszentgrót**, 2023. január 23.

**Baracskai József**

polgármester

A határozati javaslat a törvényességi

előírásoknak megfelel.

**Dr. Simon Beáta**

jegyző

1. sz. melléklet

**Egészségügyi ellátási szerződésmódosítás**

**háziorvosi tevékenység végzésére**

amely létrejött egyrészről

Név: Zalaszentgrót Város Önkormányzata

Cím: 8790 Zalaszentgrót, Dózsa György u. 1.

Adószáma: 15734398-2-20

KSH kódja: 15734398-8411-321-20

Törzsszáma: 734390

Képviseli: Baracskai József polgármester

mint önkormányzat, a továbbiakban: **Önkormányzat**

másrészről

Cégnév: Dr. Belák és Társa Egészségügyi Szolgáltató Bt.

Székhely: 8788 Zalaszentlászló, Kossuth u. 32.

Cg.: 20-06-032750

Adószám: 27671638-1-20

KSH: 27671638-8621-117-20

Képviseli: Dr. Belák Péter vezető tisztségviselő

mint háziorvos a továbbiakban: **Háziorvos**

* Önkormányzat és Háziorvos a továbbiakban együttesen: Szerződő Felek – között a Szerződő Felek által 2025. október 30. napján a háziorvosi tevékenység végzésére megkötött egészségügyi ellátási szerződés (a továbbiakban: Eredeti Szerződés) módosítása tárgyában az alábbiak szerint: alulírott helyen és napon az alábbi feltételek szerint:

1. Az Eredeti Szerződés II. 7. pontja helyébe az alábbi szöveg lép:

„A háziorvos a jelen szerződésben foglalt ellátási kötelezettségét a kizárólagos önkormányzati tulajdonban álló 8789 Zalaszentgrót, Hévízi u. 6. szám alatti orvosi rendelőben rendelési idejében köteles teljesíteni, mely csütörtök 8.00-11.00 óráig tart. A háziorvos köteles a rendelési idejét a rendelőben jól látható módon kifüggesztett tájékoztatóban a lakossággal közölni.”

1. Jelen szerződésmódosítás teljesítése érdekében Szerződő Felek együttműködni, egymást a jelen szerződésmódosítás szempontjából valamennyi jelentős kérdésről és körülményről tájékoztatni kötelesek. A tájékoztatás elmaradásából eredő esetleges károkért Szerződő Felek anyagi felelősséggel tartoznak.
2. Az Eredeti Szerződés jelen szerződésmódosítással nem érintett rendelkezései hatályukban változatlanul fennmaradnak.

Szerződő Felek a jelen szerződésmódosítást annak elolvasása és közös, egyező értelmezése után, mint akaratukkal mindenben megegyezőt, jóváhagyólag és saját kezűleg aláírják.

Zalaszentgrót, 2023.

|  |  |
| --- | --- |
| …….……………………….............. | …….……………………….............. |
| **Zalaszentgrót Város Önkormányzata** | **Dr. Belák és Társa Egészségügyi Szolgáltató Bt.** |
| képviseletében **Baracskai József** | képviseletében **Dr. Belák Péter** |
| polgármester | vezető tisztségviselő |